
Huvitegevuse ja huvihariduse toetuse andmise komisjoni moodustamine

1. Asjaolud ja menetluse käik

Huvitegevuse ja huvihariduse toetuse andmise korra kohaselt esitavad Narva linna ametiasutuste hallatavad asutused, juriidilised isikud ja füüsilisest isikust ettevõtjad, kes pakuvad Narva linnas noortele (vanuses 7-19 aastat) huvihariduse ja/või huvitegevuse teenust, toetuse saamiseks taotlused Narva Linnavalitsuse Kultuuriosakonda. Taotlejate laekunud taotluste läbivaatamiseks ja toetuste andmise otsuse langetamiseks vastavalt huvitegevuse ja huvihariduse toetuse andmise korra § 3 lõikele 1 moodustatakse linnavalitsuse korraldusega komisjon.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis volikogu määruste või otsustega on pandud täitmiseks valitsusele.
2.2 Narva Linnavolikogu 28.11.2019. a määruse nr 24 „Huvitegevuse ja huvihariduse toetuse andmise kord“ § 3 lõike 1 alusel moodustatakse esitatud taotluste läbivaatamiseks ja toetuste andmise otsuse langetamiseks linnavalitsuse korraldusega vähemalt 7-liikmeline komisjon, mille koosseisu kuuluvad sealhulgas Narva Linnavolikogu noorsookomisjoni, hariduskomisjoni, kultuurikomisjoni ja spordikomisjoni esindajad ning noorsoo, hariduse, kultuuri ja spordi eest vastutav Narva Linnavalitsuse liige.
3. Otsus

Moodustada Narva Linnavalitsuse komisjon huvitegevuse ja huvihariduse toetuse taotluste läbivaatamiseks ja toetuste andmise otsuse langetamiseks koosseisus:

	Katri Raik
	-

	noorsoo, hariduse, kultuuri ja spordi eest vastutav Narva Linnavalitsuse liige, komisjoni esimees

	Denis Larchenko
	-
	Narva Linnavolikogu hariduskomisjoni esindaja

	Jelena Kavrus
	-
	Narva Linnavolikogu kultuurikomisjoni esindaja

	Jekaterina Golubtsova
	-
	Narva Linnavolikogu noorsookomisjoni esindaja

	Andrei Jakovlev
Anton Pratkunas
	-

-
	Narva Linnavolikogu spordikomisjoni esindaja
Narva Linnavolikogu liige


	Larissa Degel
	-
	Narva Linnavalitsuse Kultuuriosakonna juhataja


	
	
	


4. Rakendussätted 

4.1 Korraldus jõustub seadusega sätestatud korras.
4.2 Tunnistatakse kehtetuks Narva Linnavalitsuse 02.03.2022. a korraldus nr 178-k „Huvitegevuse ja huvihariduse toetuse andmise komisjoni moodustamine“.
4.3 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

